
ĮGYVENDINTAS PROJEKTAS 
„BIRŽŲ RAJONO SAVIVALDYBĖS SOCIALINIO BŪSTO FONDO PLĖTRA“


Biržų rajono savivaldybės administracija įgyvendino Europos regioninės plėtros fondo ir Savivaldybės biudžeto lėšomis finansuojamą projektą „Biržų rajono savivaldybės socialinio būsto fondo plėtra“.

Projekto finansavimui skirta 400 741,90 Eur lėšų, iš kurių ES fondo lėšos  – 340 630 Eur (85 proc. projekto vertės), Savivaldybės biudžeto lėšos – 60 111,90 Eur (15 proc. projekto vertės).

Projekto tikslas – išplėsti galimybes apsirūpinti būstu asmenims ir šeimoms, turintiems teisę į socialinio būsto nuomą.

Projekto lėšomis įsigyti 23 socialiniai būstai: 16 dviejų kambarių butų (iš jų 1 butas pritaikytas asmenims su judėjimo negalia), 5 vieno kambario butai, 1 trijų kambarių butas ir 1 gyvenamasis namas. Projekto įgyvendinimo laikotarpiu taip pat įsigytos 5 socialiniuose būstuose naudojamos  viryklės.

Projekto įgyvendinimas prisidėjo prie Biržų rajono savivaldybėje gyvenančių asmenų (šeimų), turinčių teisę į savivaldybės būsto nuomą, aprūpinimo būstu gerinimo: nuo projekto įgyvendinimo pradžios laukiančių socialinio būsto asmenų (šeimų) skaičius sumažėjo 33 proc., vidutinė laukimo būsto trukmė sumažėjo nuo 3,13 iki 2,67 metų.

